Claudia Christian

**Claudia Ann Christian** (født 1965) er en amerikansk skuespiller, musiker, forfatter, sanger og regissør. Hun spilte rollen som Susan Ivanova i science fiction fjernsynsserien *[[Babylon 5]]*.

## Bakgrunn
### Tidlig liv og familie
Claudia Christian ble født 10. august 1965 i Glendale i California. Hennes familie flyttet til Connecticut litt etterpå. Fem år gammel ble hun bitt av skuespiller-basillen når hun spilte en indianer i et skole-skuespill. Etter at familien returnerte til California, gikk hun ut av high school 16 år gammel, og begynte på sin skuespiller-karriere. Hun arbeidet i en kaffe-butikk og en klesbutikk i to år, før hun fikk sin første skuespillerrolle.

Claudias bestefar er en kirurg, og hennes tre eldre brødre er genetiske ingeniører og veterinærer. Claudia liker å lytte til opera, å male, extrem-sport, spille piano, samle antikviteter og være vert for middagsselskaper. Hun snakker flytende fransk, italiensk og tysk og liker å spille teater i disse språkene.

## Skuespillerkarriere
Til og begynne med spilte Claudia i serier som *T.J. Hooker*, *[[Dallas]]*, *[[Falcon Crest]]* og *The A-Team*. Hun ble så kjent for rollen som en stripper som ble besatt av aliens i filmen *The Hidden* (1987) og som modellen Hexina i *Hexed* (1993), like før B5-perioden begynte.

### ''Babylon 5''
I 1994 startet science fiction-serien *[[Babylon 5]]*. Christian spilte rollen som Susan Ivanova, nestkommanderende for romstasjonen *Babylon 5*. Serien gikk i fem sesonger, var en kjempesuksess og Christian var med i de fire første sesongene. Hun forlot serien uventet etter 4. sesong etter uenighet i kontraktsforhandlingene. At det på den tiden var usikkert om det ville bli noen 5. sesong forsterket problemene. Hun er med i en episode i 5. sesong som ble filmet i løpet av den 4. sesongen. Hun har også spilt i flere av spin-off filmene basert på *[[Babylon 5]]*.

### Etter B5
I 1999 var Claudia Christian avbildet i Playboy. I den senere tid har hun en av hovedrollene i science-fiction serien *Star Hyke*. Dette er en britisk science fiction / komedie, som skulle startet i 2005, men har ennå ikke kommet på luften.

## Priser og nominasjoner
**Saturn Award** (Academy of Science Fiction, Fantasy & Horror Films, USA)
* 1999 – Nominert – Best Genre TV Actress – *[[Babylon 5]]*
* 1997 – Nominert – Best Genre TV Actress – *[[Babylon 5]]*

## Utvalgt filmografi
### Som skuespiller
* 2007 – *Nip/Tuck*, (tv-serie 1 episode)
* 2005 – *Broken News*, (tv-serie 5 episoder)
* 2002 – *[[NYPD Blue]]*, (tv-serie 2 episoder)
* 2000 – *[[Bad Guys]]*, (film)
* 1994–1998 – *[[Babylon 5]]*, (tv-serie 87 episoder)
* 1998 – *[[Babylon 5: Thirdspace]]*, film
* 1998 – *[[Babylon 5: In the Beginning]]*, film
* 1993 – *[[Hexed]]*, (film)
* 1991 – *[[L.A. Law]]*, (tv-serie 1 episode)
* 1991 – *Murder, She Wrote*, (tv-serie 1 episode)
* 1990 – *[[Matlock (TV-serie)|Matlock]]*, (tv-serie 1 episode)
* 1989 – *Jake and the Fatman*, (tv-serie 1 episode)
* 1984 og 1987 –  *Mike Hammer*, (tv-serie 2 episoder)
* 1987 – *[[The Hidden]]*, (film)
* 1985 – *The A-Team*, (tv-serie 1 episode)
* 1984 – *[[Falcon Crest]]*, (tv-serie 1 episode)
* 1984 – *[[Dallas]]*, (tv-serie 1 episode)
* 1984 – *T.J. Hooker*, (tv-serie 1 episode)

### Som regissør
* 1997 – *The Heartbreak Cafe*, (tv-serie ukjent episode)

## Bibliografi
* "Revenge is a Bitch to Swallow." Short story. Published in *Forbidden Love Issue 2:  Wicked Women*.
* ''My Life With Geeks and Freaks''. Autobiography. Published by Yard Dog Press.

## Diskografi
* *Taboo*
* *Claudia Squared* med Claudia Cummings
* *Trying to Forget by The Be Five* 
* *Area 51* the Concept Album for the Musical Area 51
* *Once Upon a Time*

## Referanser


## Eksterne lenker
* 
* 
* 
* 
* Killing Time at the Edinburgh Fringe Festival